Balfourova deklaracija
<s>Balforova deklaracija () je bilo pismo koje je britanski ministar inostranih poslova lord Balfor uputio 2. novembra 1917.</s><s>Cionističkom savezu Velike Britanije i Irske preko poznatog bankara lorda Rotšilda, vođe britanske jevrejske zajednice, u kome, u ime Vlade podržava jevrejske težnje za stvaranje „nacionalnog doma“ u Palestini.</s><s>Taj dokument postao je izuzetno značajan za cionistički pokret, jer je predstavljao svojevrsnu povelju na koju se počeo odlučno pozivati i koristiti je.</s>

<s>Pismo lorda Balfora:</s>

<s>Dragi lorde Rotšilde,
Imam veliko zadovoljstvo da u ime vlade Njegovog veličanstva prenesem sledeću deklaraciju o podršci jevrejskim cionističkim aspiracijama koje su bile podnete kabinetu i od njega odobrene.</s><s>Vlada Njegovog veličanstva gleda sa blagonaklonošću na stvaranje nacionalnog ognjišta u Palestini za jevrejski narod i uložiće najveće napore kako bi olakšala postizanje tog cilja pri čemu treba jasno razumeti da neće biti učinjeno ništa što bi moglo kršiti građanska i verska prava postojećih nejevrejskih zajednica u Palestini, ili prava i politički položaj koji Jevreji uživaju u ma kojoj drugoj zemlji.</s><s>Bio bih Vam zahvalan ako biste ovom deklaracijom upoznali cionistički savez.</s><s>Pored finansijske podrške koju je dobio od cionističkih krugova, lord Balfor je imao i drugih razloga za ovakvo ponašanje.</s><s>Krajem 19. veka jevrejske izbeglice iz istočne Evrope preplavile su Evropu u kojoj nisu baš rado primane.</s><s>Na londonskim ulicama organizovane su česte demonstracije protiv Jevreja, a bilo je i sukoba.</s>

<s>U vreme objavljivanja Balforove deklaracije u Palestini je živelo 56.000 Jevreja, 1922. taj broj se popeo na 85.000 Jevreja, 1931. na 174.000 a 1944. na 529.000 Jevreja.</s><s>Neposredno uoči stvaranja države Izrael, na tlu Palestine je živelo više od 600.000 Jevreja.</s><s>Za 40 godina naseljavanje je vršeno planski sa posebnim naporima da se postigne što veća koncentracija jevrejskog stanovništva oko Tiberijskog jezera, Tel Aviva i Jerusalima.</s><s>Na dan stvaranja države Izrael, na tlu Palestine je živelo 1.380.000 Arapa.</s><s>Objavljivanjem Balforove deklaracije, britanska vlada je ozvaničila veze sa svetskim cionizmom.</s><s>Ovom prilikom došla je do izražaja veština britanske diplomatije.</s>

<s>Cionistički pokret je složena organizacija, može se porediti sa udruženjem koje direktno ili indirektno okuplja desetine ili čak stotine različitih crta: verskih, ideoloških, humanitarnih, kulturnih i drugih grupacija ali i koje sve zajedno imaju cilj da se bore za podršku Izraelu i pružaju mu pomoć.</s><s>Osnivači su pokretu dali ime po brdu CION na Sinajskoj pustinji na kojoj je Mojsije dobio deset zapovesti i koja je u modernim uslovima simbolizovala težnju za povratkom u Obećanu zemlju.</s><s>Od nastanka pokreta, na okupljanje Jevreja u Palestinu nije se gledalo kao na humanitarnu, već isključivo političku akciju.</s>

<s>Činjenica jeste da nije svaki Jevrejin cionista, i da ne mora da podržava ideologiju za koju se bori ovaj pokret.</s><s>Cionizam je pod oštrom kritikom ortodoksnih Jevreja koji smatraju da niko ne može biti prisiljen da se vrati u Obećanu zemlju i da je to stvar njegove slobodne volje i izbora.</s>

<s>Dalja literatura 
 
 Smith, Charles.</s><s>Palestine and the Arab-Israeli conflict.</s><s>Boston: Bedford/St.</s><s>Martin's, 2007.</s>

<s>Spoljašnje veze 
 Originalni članak sa reprintom deklaracije, Tajms, 9. novembar 1917.</s><s>Leksikonska odrednica o Balforovoj deklaraciji vebsajt Kneseta 
 Srećan rođendan Balforovoj deklaraciji - 91 godina kasnije - Džerusalem post
 Tekst bele knjige iz 1922.</s><s>Projekat Avalon
 Donald Macintyre, The Independent, 26 May 2005, „Rođenje modernog Izraela: Parče papira koje je promenilo istoriju“
 
 Balfor: 117 reči koje su promenile lice Bliskog istoka 
 Od Balforove deklaracije do podele … u dve države?</s><s>Teodor Hercl i prečasni Vilijam Hekler i cionistički počeci
 http://www.jewish-american-society-for-historic-preservation.org/images/Brandeis_Blackstone_article.doc</s>

<s>1917
Historija Izraela
Historija Palestine
Cionizam</s>

